கேள்வி: ஓம்படைக்கிளவி (கல்வெட்டு) பற்றி விளக்கவும்.
பதில்: ஓம்படைக்கிளவி என்பது கல்வெட்டியல், கல்வெட்டு அமைப்பின் ஒரு பகுதியைக் குறிக்கும். இதை "முடிவுச் சொல்" எனவும் அழைப்பதுண்டு. கல்வெட்டின் உள்ளடக்கம் பொதுவாக மூன்று அல்லது நான்கு பகுதிகளாகப் பிரிக்கப்படுவதுண்டு. இவற்றில் இறுதிப் பகுதியின் ஒரு பகுதியே "ஓம்படைக்கிளவி" ஆகும்.
கேள்வி: ஓம்படைக்கிளவி (கல்வெட்டு) - பெயர் குறித்து விரிவாக சொல்லுங்கள்.
பதில்: ''ஓம்படைக்கிளவி'' என்பது ''ஓம்படை'', ''கிளவி'' என்னும் இரண்டு சொற்களின் சேர்க்கையால் உருவானது. ''ஓம்படை'' என்பது பாதுகாப்பு என்னும் பொருள் கொண்டது. ''கிளவி'' என்பது சொல்லைக் குறிக்கும். எனவே ''ஓம்படைக்கிளவி'' என்பது பாதுகாப்பின் பொருட்டுச் சொல்லப்படும் சொல்லைக் குறிக்கும். பழந்தமிழ் அகப்பொருள் இலக்கியத்தில், "தலைவியைப் பாதுகாத்துக்கொள்ளெனத் தலைவற்குத் தோழிகூறுங் கூற்று" ஓம்படைக்கிளவி எனப்பட்டது.தமிழ்ப் பேரகராதியில் "[http://dsalsrv02.uchicago.edu/cgi-bin/philologic/getobject.pl?c.2:1:705.tamillex ஓம்படைக்கிளவி]" என்னும் சொல்லுக்கான பதிவு.]
கேள்வி: ஓம்படைக்கிளவி (கல்வெட்டு) - கல்வெட்டில் ஓம்படைக்கிளவி பற்றி தகவல் சொல்.
பதில்: கல்வெட்டுக்களில் ஓம்படைக்கிளவியின் கூற்றுக்களில், கல்வெட்டில் கூறப்படும் தானங்களின் பாதுகாப்புக்கு யார் பொறுப்பு, இத்தானத்தைப் பாதுகாப்பதனால் ஏற்படும் நன்மைகள், அவ்வாறு செய்யாமல் விடுவதனால் அல்லது அத்தானத்துக்குக் இடையூறு செய்வதனால் ஏற்படக்கூடிய விளைவுகள் போன்ற விவரங்கள் இடம்பெறும். இவ்வாறான விளைவுகள் அவ்வாறு குந்தகம் செய்வோருக்கு அச்சத்தையோ, அவமானத்தையோ ஏற்படுத்தும் வகையில் அமைவது உண்டு.